**ГОДИШЊИ ИЗВЕШТАЈ О ЕКСТЕРНОЈ СУПЕРВИЗИЈИ РЕПУБЛИЧКОГ ЗАВОДА ЗА СОЦИЈАЛНУ ЗАШТИТУ СА СУПЕРВИЗОРИМА ЦЕНТАРА ЗА ПОРОДИЧНИ СМЕШТАЈ И УСВОЈЕЊЕ ЗА 2019. ГОДИНУ**

**Увод**

Републички завод за социјалну заштиту (РЗСЗ), у складу са нормативним актима[[1]](#footnote-1) и планом рада, реализује континуирану супервизијску подршку супервизорима из шест центара за породични смештај и усвојење(ЦПСУ) у Србији, организованих у једну групу. Подршка се организује четири пута годишње, а спроводе је два саветника социјалне заштите из одељења за процену стручног рада и супервизију.

Саветници РЗСЗ пружају екстерну подршку супервизорима, оснажују их за доношење одлука заснованих на стручном знању и подстичу процес унапређења културе учења у ЦПСУ на следећи начин:

* Подршка супервизорима у 2019. години, организована је у четири циклуса, а намењена је супервизорима свих ЦСПУ, који су организовани у једну групу.
* Сваки састанак подршке се одвија кроз рад на супервизијском питањупо дефинисаној процедури, као групна супервизија, а око конкретног приказа случаја. Друга целина се одвија кроз радионице, које имају за циљ оперативно дефинисање домена послова и одговорности супервизије у ЦПСУ.
* Након сваког супервизијског састанка, саветници РЗСЗ сумирају најважније налазе, ставове, закључке, одговоре на питања, на одређене теме, у форми погодној за учење, пренос и размену знања и вештина свих супервизора и водитеља случаја, и тако подстичу пренос знања и промишљање о сопственој пракси код професионалаца.
* Извештаји са најважнијим закључцима са састанака се објављују на сајту РЗСЗ
* Супервизори би требало да научено пренесу својим супервизантима тако да се очекује трансфер знања на много више учесника.

Сврха, овако конципиране групне супервизије, је да помогне члановима групе да сагледају и интегришу све чиниоце који утичу на њихов професионални рад и на тај начин развију нове и оснаже постојеће личне и професионалне компетенције: знања, ставове и активности на нивоу процеса и на нивоу резултата.

Рад у групи доприноси овом циљу тиме што омогућава интеракцију међу члановима групе кроз размену искустава, размену знања, критичко промишљање и узајамну подршку. Процес групне супервизије треба да резултира и усаглашавањем стручних приступа унутар свих ЦПСУ, с једне и вредности, ставова и кодекса праксе, с друге стране, а све у циљу обезбеђења квалитетнијих услуга у заштити најбољих интереса корисника.

**ИСХОДИ СТРУЧНЕ ПОДРШКЕ**

**Најчешће теме у приказима случаја из ЦПСУ :**

* Процена комептенција хранитеља и најбољи интерес детета, партиципација детета (нпр. код одлучивања о премештају детета у другу хранитељску породицу)
* Процена компетенција стандардних и сродничких хранитељских породица (ХП), разлике и дилеме
* Процена односа дете-хранитељ и квалитет подршке деци и хранитељима на овом плану од стране саветника за хранитељство
* Покретање поступка за ванредном проценом подобностихранитељске породице, улоге ЦСР и ЦПСУ
* Поступање ЦПСУ и ЦСР, разлике у ставовима, сарадња (нпр. када мере и интервенције ЦПСУ не дају очекиване резултате, а ЦСР ипак одлучује да деца и даље остану у ХП)
* Процена подобности у ситуацијама када хранитељи имају проблеме на плану здравља и лекарски налаз, као део обавезне документације за кандидате за хранитељство
* Случајеви насиља над децом у хранитељским породицама ЦПСУ и сарадња са ЦСР
* Мере у надлежности ЦПСУ када се ради о заштити и детета и хранитеља од дискриминације
* Рад у заједници ЦСР и ЦПСУ у циљу подршке деци на породичном смештају
* Интервенције ЦПСУ и рад саветника за хранитељство када се појаве тешкоће у ХП, потребна подршка супервизора

**Најважнији закључци групне супервизије/ научене лекције:**

* Тешкоће у практичном раду долазе, између осталог и, из домена нормативно недовољно дефинисаних односа, улога и надлежности и недовољно изграђених сарадничких односа између ЦСР и ЦПСУ (на пример, Правилник о хранитељству је донет 2008.год., Закон о социјалној заштити 2011., а нови Правилник о породичном смештају и усвојењу још није донет).
* Тешкоће у раду и ЦСР и ЦПСУ, када су у питању сродничке хранитељске породице настају јер су стандарди за сродничке и стандардне хранитељске породице исти, док се у другим системима и државама они одвојено раде.
* Систем хранитељства је закочен - веома је мало заинтересованих нових кандидата за стандардно хранитељство. У већини ЦПСУ је ситуација таква да је међу новопријављеним хранитељским породицама 50% сродничких.
* Није целисходно „спуштати“ критеријуме за процену кандидата за хранитељство, што се у пракси често дешава, посебно у односу на сродничке породице („…непотребно улепшавамо, а после немамо аргументе. Када редовно бележимо аргументе, онда имамо и алатке“).
* ЦПСУ, односно саветник, уз подршку супервизора, треба да приступа индивидуализовано проблемима свих, а посебно сродничких породица, да предузима интервенције, које ће помоћи породицама да се правазилазе кризе и тако обезбеде стабилне и безбедне услове за најбољи раст и развој деце (нпр. случај сродничке ХП, где се мајка детета на смештају вратила у породицу).
* У случају одлучивања о избору хранитељске породице за дете, ЦСР и ЦПСУ, посебно треба да узимају у обзир потребе деце на плану емоционалног развоја и капацитете хранитеља за емоционалну подршку деци, али и изазове средине у којој живе хранитељске породице.
* Супервизори истичу да је важно посветити више пажње квалитету процене односа хранитељ-дете, а онда и квалитету подршке деци и хранитељима на овом плану од стране саветника за хранитељство.
* Постоје ситуације у којима се супервизор и супервизант могу определити да усмере рад и интервенције више на децу, ако се тиме постиже најбољи интерес деце, што је сврха и породичног смештаја.
* Када ЦПСУ има процену да се сврха хранитељства не остварује, има **обавезу** да то изнесе на транспарентан начин. ЦПСУ треба континуирано да указује ЦСР на ризике у хранитељској породици, редовно и ванредно путем извештаја
* У извештају за ЦСР, саветник за хранитељство треба, уз подршку супервизора, да детаљно опише шта је рађено са породицом и дететом; шта су све ризици уколико се настави хранитељство; каква је процена безбедности деце, али и стручних радника.
* ЦПСУ треба редовно да прати и извештава ЦСР о остваривању и ефектима заштите детета на смештају у ХП. Надлежни ЦСР за дете доноси одлуке о најбољем интересу детета.Одлучивање је сложено, али је неопходна посебна агументација за добре одлуке. Партиципација детета је неопходна и може много да помогне професионалцима.
* ЦСР и ЦПСУ треба да сарађују и заједно учествују у процесу процене најбољег интереса детета на смештају у ХП и доносе заједнички План, а договор око реализације Плана треба да буде прецизан и таксативан.
* ЦПСУ, у кризним ситуацијама, треба да израђује и реализује нове Планове подршке детету и хранитељској породици (ХП).Могу се израђивати и реализовати различити тематски Планови подршке детету и ХП у којeм ће се фокусирати на активности и интервенције којима ће се обезбедити физичка, емоционална, социјална и морална сигурност породици и детету.
* Покретање поступка за ванредном проценом подобности хранитељске породице може се започети сачињавањем ванредног извештаја ЦПСУ и достављањем извештаја ЦСР. Извештај је иницијатива да се у ЦСР покрене поступак за ванредном ревизијом смештаја деце
* Процена подобности хранитеља не треба да се везује искључиво за медицинску дијагнозу. Лекарски налаз је важан за процену, али само као једна од информација, која се онда доводи у везу са свим осталим информацијама
* ЦСР и ЦПСУ треба да иницирају и узму учешће у раду у заједници: састанци са свим хранитељским породицама у општини, са школом и другим актерима у заједници ради организовања подршке детету.
* Треба радити на повезивању деце из хранитељских породица са окружењем, кроз заједничке активности, интерактивне радионице (нпр.позвати представнике невладиних организација).
* Треба иницирати састанке и округле столове са ЦСР и по потреби тражити и консултације са надлежним Министарством.
* Важно је отварати питања везана за измене и допуне нормативних аката, као што је Уредба о мрежи установа социјалне заштите, Правилника о хранитељству, односно израда недостајућег Правилника о породичном смештају и усвојењу, у ситуацији када нису позната решења за измене и допуне Закона о социјалној заштити и Породичног закона.

**Изазови са којима се суочавају Центри за породични смештај и усвојење:**

* Од планираних 145 општина и градова у Србији, ЦПСУ пружају директну подршку хранитељским породицама и деци у 47%, односно у 68 општина и градова. Што се тиче припреме и процене подобности хранитељских породица, овај поверени посао реализује се у 57%, односно у 82 општине/града.
* Број деце на породичном смештају у Србији је 31.12.2018. године био 5.447, од чега је 2.692, то јест 49,42% у надлежности ЦПСУ. Остале хранитељске породице и њихови корисници су у надлежности центара за социјални рад (у даљем тексту ЦСР), углавном кроз вођење случаја.
* Број запослених у шест ЦПСУ у 2018. години био је 126, што је најмање у протеклих пет година (опада број упркос томе што су у посматраном периоду осниване нове радне јединице, односно нови ЦПСУ Нови Сад)
* Број породица које заврше обуку и стекну општу подобност опада из године у годину. Од 281 породице која је кренула на обуку 2018. године само 55% је добило општу подобност за пружање услуге, док је ранијих година успешност била око 80%.
* На крају 2018. се први пут, у протеклих пет година, евидентира мањи број деце и младих, корисника породичног смештаја него претходне године.
* На евиденцији свих ЦПСУ у 2018. години регистровано је 399 нових корисника породичног смештаја који су примљени током године. Овај број варира у протеклих пет година: највећи број је примљен 2016. године (499 корисника), што је за 100 више у односу на 2018. годину.
* У протеклих пет година повећана је дужина боравка деце у породичном смештају. Број деце која бораве у породичном смештају дуже од 10 година се удвостручио у протеклих пет година. Паралелно, опада број корисника који породични смештај користе краће од годину дана.
* Положај ЦПСУ у јавности је неповољан: медији шаљу лоше поруке о хранитељству, истичући материјални интерес хранитеља, а нема нових промоција хранитељства
* Поставља се питање: Да ли нам требају нове ХП у оваквим околностима – када је недовољно запослених саветника да би могли да реализују потребан надзор и подршку хранитељским породицама? И да ли нам требају нови Центри за породични смештај или посебне организационе јединице, равномерно територијално распоређене?

**Евалуација**

Први пут је тестиран нови модел евалуације. За евалуацију су коришћени прикупљени подаци на основу опсервације и белешки екстерних супервизора и подаци из евалуативног упитника (у прилогу).

* **Опсервације функционисања супервизијске групе**

Група је нова и постепено се конституише. Процес успостављања односа поверења и сигурности у групи се постепено развија.

Најактивнији у раду групе су били супервизори из ЦПСУ Београд и Крагујевац.

* **Рефлексије учесника на садржај рада групе:**

Учесници своја искуства из екстерне групне супервизије препознају као корисна:

* *дискусија ми помаже и расплашује ме*
* *добијам нове идеје или потврђујем своје као исправне*
* *помаже ми да видим друге могућности у раду*
* *видим да и колеге имају сличне проблеме*
* *задаци које смо добили на претходном састанку, а које смо радили са саветницима су се показали као веома ефикасни: саветници су добили поруке да смо и ми супервизори добили неке задатке, да заједно радимо на унапређењу стручног рада, да су уважени …*
* *потребно ми је више подршке, конкретно у супервизијском раду са супервизантом*
* **Евалуативни упитник:**

Покренута је размена у групи о томе како овај упитник, који се сада **први пут тестира са групом супервизора**, може да се примени у раду са супервизантима.

Супервизори из ЦПСУ потврђују да је то добра идеја, једнако као и рад супервизора са саветницима на задатку везано за послове саветника. Суперевизанти се осећају уваженим и позваним да раде и доприносе унапређењу стручног рада.

Супервизори су замољени да попуне лист за евалуацију (у прилогу) и одговоре на питања која се односе на конкретну сесију групне супервизије.

* **Сви супервизори** **се у потпуности слажу са ставовима:**
* Екстерни супервизори су флексибилни и допуштају спонтаност и креативност
* Омогућено ми је да слободно изразим своје мишљење, поставим питања
* **93% супервизора се у потпуности слажу са ставом:**
* Интерперсонална динамика између чланова групе и екстерних супервизора је добра
* **86% супервизора се у потпуности слажу са ставом:**
* У групи се данас осећам поштовано и прихваћено
* Научио/ла сам да видим више, односно, да видим проблем са више различитих страна
* **79% супервизора се у потпуности слажу са ставом:**
* Динамика између чланова групе је била добра
* Пружена ми је могућност да адекватно расправљам око тешкоћа с којима се суочавам
* Кроз рад у групи, омогућено ми је да се проблемом не бавим сам/а, да говорим без бојазни да ме неће разумети или да ће ми се смејати

Интересантaн је следећи податак, који може да говори о активитету и самопроцени учесника:

* 29% **супервизора се у потпуности слажу , док се 50% супервизора слажу са ставом:**
* Мој допринос данашњем раду групе је добар

Саветници РЗСЗ:

Сњежана Јовић

Љиљана Поповић

**Прилог:**

Упитник за евалуацију

|  |  |  |  |  |  |
| --- | --- | --- | --- | --- | --- |
|  | 1 | 2 | 3 | 4 | 5 |
|  | Уопште се не слажем | Не слажем се | Делимич-но се слажем | Слажем се | У потпун-ости се слажем |
| Динамика између чланова групе је била добра |  |  |  |  |  |
| У групи се данас осећам поштовано и прихваћено |  |  |  |  |  |
| Интерперсонална динамика између чланова групе и екстерних супервизора је добра |  |  |  |  |  |
| Екстерни супервизори су флексибилни и допуштају спонтаност и креативност |  |  |  |  |  |
| Пружена ми је могућност да адекватно расправљам око тешкоћа с којима се суочавам |  |  |  |  |  |
| Омогућено ми је да слободно изразим своје мишљење, поставим питања |  |  |  |  |  |
| Кроз рад у групи, омогућено ми је да се проблемом не бавим сам/а, да говорим без бојазни да ме неће разумети или да ће ми се смејати |  |  |  |  |  |
| Данас сам изазван/а да тачно опажам мисли, осећања и циљеве свог супервизанта и себе током супервизирања |  |  |  |  |  |
| Добио/ла сам помоћ да развијем боље вештине у самоконтроли у супервизијском раду/раду са ХП |  |  |  |  |  |
| Данас се на групи на одговарајући начин бавимо емоцијама у раду на предмету/са супервизантом |  |  |  |  |  |
| Добио/ла сам данас другачију, корисну перспективу о мом раду с супервизантом |  |  |  |  |  |
| Добио/ла сам данас другачију, корисну перспективу о мом раду са корисником(ХП) |  |  |  |  |  |
| Данас сам добио/ла конкретну помоћ у областима на којима морам радити |  |  |  |  |  |
| Добио/ла сам помоћ да се припремим за наредне сесије супервизијског рада |  |  |  |  |  |
| Добио/ла сам данас корисне повратне информације у вези мог понашања у раду |  |  |  |  |  |
| Добио/ла сам помоћ око организовања релевантних података за идентификацију циљева и планских стратегија са својим супервизантом |  |  |  |  |  |
| Добио/ла сам помоћ око организовања релевантних података за идентификацију циљева и планских стратегија са ХП |  |  |  |  |  |
| Научио/ла сам да видим више, односно, да видим проблем са више различитих страна |  |  |  |  |  |
| Добио/ла сам предлоге за развој мојих вештина у раду |  |  |  |  |  |
| Охрабрен/а сам на проактивно понашање у решавању проблема у стручном раду |  |  |  |  |  |
| Добио/ла сам подршку да будем креативна/ан у решавању проблема у стручном раду |  |  |  |  |  |
| Добио/ла сам подстицај за новим учењем- пожелео/ла сам да нешто ново прочитам, одем на нову обуку, округли сто, ….. |  |  |  |  |  |
| Добио/ла сам подстицај да покушам да радим на унапређењу културе учења у мојој организацији |  |  |  |  |  |
| Мој допринос данашњем раду групе је добар |  |  |  |  |  |

1. Закон о социјалној заштити (члан 16), Правилник о организацији, нормативима и стандардима Центра за социјални рад (члан 29 став 6), Стратегија развоја социјалне заштите у Србији (2005) и др. [↑](#footnote-ref-1)